**NOTĂ DE FUNDAMENTARE**

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum și a listei imobilelor proprietate publică a unităților administrativ – teritoriale, situate pe amplasamentul suplimentar care constituie coridorul de expropriere al lucrării de utilitate publică de interes naţional“Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” pentru unităţile administrativ-teritoriale: Petriş, Păuliș și Bârzava – judeţul Arad** |

**Secţiunea a 2 – a**

**Motivele emiterii actului normativ**

|  |  |
| --- | --- |
| 2.1. Sursa proiectului de act normativ |  Infrastructura feroviară publică din România reprezintă una din componentele principale ale sistemului naţional de transport. În perioada 1993 – 1996 Parlamentul României a ratificat aderarea ţării noastre la următoarele convenţii şi acorduri internaţionale pentru integrarea reţelei feroviare naţionale în reţeaua europeană: Acordul european privind marile linii internaţionale de cale ferată (A.G.C.), Acordul european privind marile linii de transport combinat şi instalaţii conexe (A.G.T.C.) şi Proiectul privind realizarea căii ferate transeuropene (T.E.R.).  Ultima Conferinţă Paneuropeană de transporturi de la Helsinki (iunie 1997) a stabilit cele 10 coridoare de transport feroviar care vor străbate Europa, trei dintre aceste coridoare traversând teritoriul României, respectiv coridoarele IV, VII şi IX. De o importanţă deosebită pentru multe ţări europene este coridorul IV Paneuropean Berlin – Nurnberg – Praga – Budapesta – Constanţa – Istanbul – Thessaloniki”. Pe teritoriul României, componenta feroviară a coridoriului IV paneuropean are traseul principal Frontieră - Curtici – Arad - Sighişoara - Braşov - Bucureşti – Constanţa. Realizarea lucrărilor de reabilitare a liniei de cale ferată Km 614 - Simeria, componentă a ramurii nordice a coridorului IV paneuropean va conduce la creşterea vitezei tehnice a trenurilor de călători şi marfă şi la reducerea duratei de parcurs. De asemenea, confortul şi siguranţa circulaţiei vor spori, cheltuielile de întreţinere reducându-se.  Lucrarea de utilitate publică, de interes naţional, ”Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” face parte din proiectul de modernizare a rutei nordice a Coridorului IV paneuropean.  Indicatorii tehnico – economici aferenţi obiectivului au fost stabiliţi şi aprobaţi prin Hotărârea Guvernului nr. 272/2016 pentru aprobarea indicatorilor tehnico - economici ai obiectivului de investiţii „Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” și nu necesită a fi actualizați. |
| 2.2. Descrierea situaţiei actuale |  Până în prezent cea mai mare parte a lucrărilor sus menţionate s-au executat pe terenuri proprietate publică a statului, aflate în administrarea Ministerului Transporturilor și Infrastructurii şi concesionate CNCF „C.F.R.” - S.A, care funcţionează sub autoritatea acestui minister.  În conformitate cu prevederile legale privind exproprierea pentru cauză de utilitate publică, respectiv Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, pentru asigurarea suprafețelor de teren necesare execuției lucrărilor, C.N.C.F. „C.F.R.” - S.A. a întreprins demersurile necesare aprobării procedurii de expropriere, în acest sens fiind aprobate:*- Hotărârea Guvernului nr. 455/2017 privind declanșarea procedurii de expropriere a imobilelor proprietate privată situate pe amplasamentul lucrării de utilitate publică, de interes naţional, "Reabilitarea liniei C.F. Frontieră - Curtici - Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 - Gurasada şi Tronsonul 3: Gurasada - Simeria", pentru unitățile administrativ-teritoriale Petriș, Săvârșin, Vărădia de Mureș, Bata, Bârzava, Conop, Lipova, Păuliș, Ghioroc – județul Arad.**- Hotărârea Guvernului nr. 303/2021 privind declanşarea procedurii de expropriere a tuturor imobilelor proprietate privată situate pe amplasamentul suplimentar, care fac parte din coridorul de expropriere al lucrării de utilitate publică de interes naţional “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”, pe raza localităților Bata și Bârzava, din județul Arad.*De asemenea au fost parcurse etapele specifice procedurii de expropriere, ulterior aprobării Hotărârii Guvernului privind aprobarea declanșării procedurii, respectiv consemnarea sumelor pentru despăgubire, notificarea persoanelor expropriate, emiterea Deciziilor de Expropriere etc., finalizate prin intabularea coridorului de expropriere. Pentru imobilele afectate de lucrarea de utilitate publică, de interes naţional situate pe raza Judeţului Arad: pentru UAT Petriş a fost emisă Decizia de expropriere nr. 1/4347/21.10.2017,pentru UAT Păuliș a fost emisă Decizia de expropriere nr. 1/4354/26.10.2017și pentru UAT Bârzavaau fost emise Deciziile de expropriere nr. 1/4350/26.10.2017 și nr. 1/1883/19.05.2021. Aceste Decizii nu vor fi modificate de prezentul proiect de act normativ.  În prezent, pe parcursul execuției lucrărilor au fost identificate suprafețe suplimentare de teren necesare realizării lucrărilor de reabilitare ceea ce impune întreprinderea demersurilor legale pentru dobândirea acestor suprafețe suplimentare de teren, conform prevederilor Legii 255/2010 cu modificările și completările ulterioare. Toate suprafețele suplimentare identificate vor fi expropriate în vederea finalizării lucrărilor proiectate la momentul elaborării Proiectului Tehnic, proiect realizat în conformitate cu soluția din Studiul de Fezabilitate.  Astfel, imobilele suplimentare necesare continuării lucrării de utilitate publică, de interes naţional, vor face obiectul unor noi Decizii de expropriere. Realizarea şi derularea acestui proiect revine Companiei Naţionale de Căi Ferate “CFR” – S.A. şi face parte din strategia pe termen lung a acesteia. În conformitate cu art. 5 din Legea nr. 255/2010, expropriatorul a întocmit o documentaţie tehnico – economică cuprinzând coridorul de expropriere stabilit pe baza studiului de fezabilitate în variantă finală şi lista proprietarilor imobilelor care constituie coridorul de expropriere aşa cum rezultă din evidenţele Agenţiei Naţionale de Cadastru şi Publicitate Imobiliară, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare şi de Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările și completările ulterioare, pentru acele imobile proprietate privată care fac parte din coridorul de expropriere aferent proiectului.  Procedurile de expropriere vor fi efectuate de către Compania Națională de Căi Ferate ”CFR” – S.A. în calitatea sa de expropriator în numele statului român. Suma necesară aferentă despăgubirii pentru imobilele proprietate privată situate pe amplasamentul lucrării de utilitate publică de interes național este de **16 mii lei.** De asemenea, pentru asigurarea suprafețelor de teren necesare implementării proiectului aferente lucrării de utilitate publică de interes național “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” aflate pe raza unităţilor administrativ-teritoriale Petriş, Păuliș și Bârzavadin județul Arad, este necesară ocuparea unei suprafețe de 1.166 mp aparținând proprietății publice a statului (aflate pe raza unității administrativ-teritoriale Bârzava) și o suprafață de 620 mp aparținând proprietății publice a unităţilor administrativ-teritoriale (aflate pe raza unităţilor administrativ-teritorialeBârzava și Păuliș).În acest sens, având în vedere dispozițiile art. 5 alin. (11) lit. a) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare, prin prezentul proiect de act normativ se propune aprobarea listei imobilelor proprietate publică a statului care fac parte din coridorul de expropriere al lucrării de utilitate publică de interes național “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”,situate pe amplasamentul suplimentar. Facem mențiunea că prezentul proiect de act normativ urmărește exclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect.De asemenea, având în vedere dispozițiile art. 5 alin. (11) lit. b) din Legea nr. 255/2010 privind exproprierea pentru cauză de utilitate publică de interes național, județean și local, cu modificările și completările ulterioare, prin prezentul proiect de act normativ se urmărește exclusiv aprobarea listei imobilelor proprietate publică a unităților administrativ-teritoriale, care fac parte din coridorul de expropriere, situate pe amplasamentul suplimentar.Conform art. 28 alin. (1) și (11) din Legea nr. 255/2010, cu modificările și completările ulterioare, imobilele proprietate publică a unităților – administrativ teritoriale trec în proprietate publică a statului și în administrarea expropriatorului în termen de 15 zile de la înștiințarea expropriatorului, în condițiile legii sau de drept, după expirarea termenului antemenționat. Notificarea către unitățile administrativ – teritoriale este transmisă de către expropriator, ulterior aprobării prin hotărâre a Guvernului a declanșării procedurii de expropriere, respectiv a prezentului proiect de act normativ.  Astfel, în sensul dispozițiilor art. 5 alin. (11) lit. b) din Legea nr. 255/2010, cu modificările și completările ulterioare, raportat la faptul că notificarea prevăzută la 28 alin. (1) se realizează după aprobarea Hotărârii Guvernului prin care se declanșează procedura de expropriere și prin care este aprobat amplasamentul suplimentar al lucrării de utilitate publică, respectiv a prezentului proiect de act normativ, operațiunea de înscriere în inventarul centralizat al bunurilor din domeniul public al statului al imobilelor proprietate publică a unităților administrativ – teritoriale afectate de realizarea lucrării de utilitate publică, se va realiza ulterior aprobării hotărârii Guvernului privind declanșarea procedurii de expropriere și după îndeplinirea condițiilor prevăzute de legiuitor la art. 28 alin. (1) și (11) din Legea nr. 255/2010, cu modificările și completările ulterioare.  În sensul celor mai sus menționate, precizăm faptul că prin prezentul proiect de act normativ se urmărește exclusiv aprobarea listei imobilelor proprietate publică a unităților administrativ – teritoriale care se află pe coridorul de expropriere al lucrării de utilitate publică, urmând ca expropriatorul să întreprindă demersurile legale prevăzute de art. 28 alin. (1) și (11) și cele referitoare la înscrierea în inventarul centralizat al bunurilor din domeniul public al statului, ulterior aprobării prezentului proiect de act normativ. |
| 2.3.Schimbări preconizate |  Prin prezentul act normativ, se propune aprobarea: 1) amplasamentului suplimentar al lucrării de utilitate publică de interes naţional “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”, aflate pe raza unităților administrativ - teritoriale: Petriş, Păuliș și Bârzava din județul Arad, prevăzut în anexa nr. 1la prezenta hotărâre, conform variantei finale a proiectului tehnic. 2) declanşării procedurilor de expropriere a tuturor imobilelor proprietate privată situate pe amplasamentul suplimentar, care fac parte din coridorul de expropriere al lucrării de utilitate publică de interes naţional “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” aflate pe raza unităților administrativ - teritoriale: Petriş și Bârzava, din județul Arad. 3) listei cuprinzând imobilele proprietate privată supuse exproprierii, aflate pe raza unităților administrativ - teritoriale: Petriş și Bârzava din județul Arad, așa cum rezultă din evidențele unităților administrativ - teritoriale, precum și sumele individuale estimate de către expropriator aferente despăgubirilor în cuantum total de **16 mii lei (15.775,29 lei)** pentru un număr total de **68**imobile terenuri, în suprafaţă totală **10.865 mp,** prevăzute în anexa nr. 2 la prezenta hotărâre.4) listei imobilelor proprietate publică a statului care fac parte din coridorul de expropriere, situate pe amplasamentul suplimentar al lucrării de utilitate publică de interes național ”Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”, prevăzută în anexa nr. 3 la prezenta hotărâre. 5) listei imobilelor proprietate publică a unităților administrativ-teritoriale, care fac parte din coridorul de expropriere, situate pe amplasamentul suplimentar al lucrării de utilitate publică de interes național ”Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”, prevăzută în anexa nr. 4 la prezenta hotărâre. |
| 2.4. Alte informaţii |  Pentru prezentul act normativ este necesară aprobarea sumei cu titlu de despăgubire, in valoare de **16 mii lei (15.775,29 lei)**, aferentă unui număr de **68**de imobile, în suprafață totală de **10.865 mp** teren, astfel cum este prevăzut în Anexa nr. 2 la prezentul proiect de act normativ. Suma de **16 mii lei (15.775,29 lei)** aferentă imobilelor reprezentând terenuri prevăzute în Anexa nr. 2 la prezenta Hotărâre a Guvernului, rezultă din Rapoartele de evaluare întocmite de către evaluatorii autorizați ANEVAR, domnul Mogoș Daniel Constantin, având legitimația nr. 14270 și domnul Dumitru George, având legitimația nr. 12386, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a Legii nr. 255/2010, cu modificările și completările ulterioare. Astfel, în conformitate cu dispoziţiile legale în materie de expropriere rapoartele de evaluare se întocmesc avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin (1) din Anexa nr. 1 la Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările şi completările ulterioare, conform cărora *„expertul evaluator (…) este obligat să se raporteze la expertizele întocmite şi actualizate de camerele notarilor publici”*, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare. Planurile conținând amplasamentul suplimentar al lucrării și coridorul de expropriere au fost avizate de către Oficiul de Cadastru şi Publicitate Imobiliară Arad pentru unitățile administrativ teritoriale Petriş, Păuliș și Bârzava.  Lista proprietarilor/deţinătorilor imobilelor prevăzute în Anexa nr. 2, a fost elaborată pe baza informațiilor furnizate de către O.C.P.I. și unitățile administrativ-teritoriale și confirmate de acestea cu ştampilă şi semnătură. Întreaga suprafață de teren ce urmează a fi afectată de executarea lucrărilor preconizate este inclusă în coridorul de expropriere al lucrării de utilitate publică de interes național. Pentru imobilele care au fost identificate ca fiind în proprietate privată a unităților administrativ – teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, conform cărora: ”*Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local*.” Pentru imobilele care fac obiectul prezentului proiect de act normativ și care au categoria de folosință ”pădure” și ”pășuni” se vor respecta prevederile Legii nr. 46/2008 - privind Codul silvic, republicată, cu modificările și completările ulterioare, iar pentru imobilele care au categorie de folosință ”arabil”, scoaterea din circuitul agricol se va realiza cu respectarea art. 11 alin. (66) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, inclusiv cu avizul tehnic emis de Agenția Națională de Îmbunătățiri Funciare. În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată, cu modificările şi completările ulterioare. În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publica, republicată, cu modificările şi completările ulterioare, şi ale Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare. Precizăm faptul că, o parte din imobilele proprietate privată ce fac obiectul prezentului proiect de act normativ nu au fost înscrise de către proprietari în cartea funciară conform Legii cadastrului şi a publicităţii imobiliare nr. 7/1996, republicată, cu modificările şi completările ulterioare. În acest sens Compania Naţională de Căi Ferate „CFR” SA, are aprobarea Adunării Generale a Acţionarilor prin Hotărârea nr. 40 din 21.07.2022. |

**Secţiunea a 3 – a**

**Impactul socioeconomic**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de hotărâre a Guvernului nu se referă la acest domeniu. |
| 3.2. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea lucrării. |
| 3.3. Impactul asupra drepturilor şi libertăţilor fundamentale ale omului  | Proiectul de act normativ nu se referă la acest domeniu. |
| * 1. Impactul macroeconomic
		1. Impactul asupra economiei şi asupra principalilor indicatori macroeconomici
		2. Impactul asupra mediului concurenţial şi domeniului ajutoarelor de stat
 | Proiectul de act normativ nu se referă la acest domeniu. |
| 3.5. Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 3.6. Impactul asupra mediului înconjurător | Proiectul de act normativ nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile |  |
| 3.9. Alte informaţii | Nu au fost identificate |

**Secţiunea a 4 – a**

**Impactul financiar asupra bugetului general consolidat, atât pe termen scurt, pentru anul curent, cât si pe termen lung (pe 5 ani), inclusiv informații cu privire la cheltuieli și venituri**

|  |
| --- |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri  |  |  |  |  |  |  |
| 4.2.Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| 4.3.Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4.Propuneri pentru acoperirea cresterii cheltuielilor bugetare |  |  |  |  |  |  |
| 4.5.Propuneri pentru a compensa reducerea veniturilor bugetare. |  |  |  |  |  |  |
| 4.6.Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:a) fişa financiară prevăzută la art. 15 din Legea nr. [500/2002](file:///C%3A%5C%5CUsers%5C%5Cuser%5C%5Csintact%204.0%5C%5Ccache%5C%5CLegislatie%5C%5Ctemp197918%5C%5C00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. |
| 4.8. Alte informaţii | Sumele individuale estimate de expropriator, aferente despăgubirilor pentru imobilele proprietate privată, situate pe amplasamentul suplimentar, prevăzut la art. 1, care fac parte din coridorul de expropriere al lucrării de utilitate publică de interes naţional “Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria”, aflate pe raza unităților administrativ - teritoriale: Petriş și Bârzava, din judeţul Arad, sunt în cuantum de 16 miilei și se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2022 nr. 317/2021, la Capitolul 84.01 „Transporturi” subcapitolul 04 "Transport feroviar", titlul 58 „Proiecte cu finanţare din fonduri externe nerambursabile aferente cadrului financiar 2014-2020”, articolul 58.03 „Programe din Fondul de Coeziune” |

**Secţiunea a 5 – a**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ  | După finalizarea procedurilor de expropriere este necesar a se elabora un proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului.Prezentul proiect de act normativ urmărește exclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect.De asemenea, după îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).5.3.1. Măsuri normative necesare transpunerii directivelor UE5.3.2. Măsuri normative necesare aplicării actelor legislative ale UE. | Proiectul de act normativ nu se referă la acest domeniu. |
| 5.4. Hotărâri ale Curţii de Justiţie a Uniunii Europene  | Proiectul de act normativ nu se referă la acest domeniu. |
| 5.5. Alte acte normative si/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 5.6. Alte informaţii | Nu au fost identificate. |

**Secţiunea a 6 – a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative  | Prezentul act normativ a fost afisat pe site-ul Ministerului Transporturilor și Infrastructurii. |
| 6.2. Informaţii privind procesul de consultare cu organizaţii neguvernamentale, institute de cercetare si alte organisme implicate | Proiectul de act normativ nu se referă la acest domeniu. |
| 6.3. Informaţii despre consultările organizate cu autorităţile administraţiei publice locale. | Proiectul de act normativ nu se referă la acest domeniu.  |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5. Informaţii privind avizarea de către:a)Consiliul Legislativ b)Consiliul Suprem de Apărare a Ţăriic)Consiliul Economic si Sociald)Consiliul Concurenţeie)Curtea de Conturi | Proiectul de act normativ nu necesită aceste avize. |
| 6.6. Alte informaţii | Nu au fost identificate. |

**Secţiunea a 7 – a**

**Activităţi de informare publică privind elaborarea si implementarea proiectului de act normativ**

|  |  |
| --- | --- |
| 7.1 Informarea societăţii civile cu privire la elaborarea proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată, cu modificările și completările ulterioare. |
| 7.2 Informarea societăţii civile cu privire la eventualul impact asupra mediului în urma implementării proiectului de act normativ, precum si efectele asupra sănătăţii și securităţii cetăţenilor sau diversităţii biologice | Proiectul de act normativ nu produce niciun impact asupra mediului. |

**Secţiunea a 8 – a**

**Măsuri privind implementarea monitorizarea și evaluarea proiectului de act normativ**

|  |  |
| --- | --- |
| 8.1 Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate. |

Pentru considerentele de mai sus, am elaborat prezentul proiect de Hotărâre a Guvernului privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum și a listei imobilelor proprietate publică a unităților administrativ – teritoriale, situate pe amplasamentul suplimentar care constituie coridorul de expropriere al lucrării de utilitate publică de interes naţional“Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” pentru unităţile administrativ-teritoriale: Petriş, Păuliș și Bârzava – judeţul Arad care, în forma prezentată, a fost avizat de ministerele interesate şi pe care îl supunem aprobării.

**VICEPRIM-MINISTRU**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**MINISTRUL FINANȚELOR**

**ADRIAN CÂCIU**

**MINISTRUL JUSTIŢIEI**

**MARIAN - CĂTĂLIN PREDOIU**

**SECRETAR DE STAT**

**IONUȚ-CRISTIAN SĂVOIU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN-DANIEL GĂVRUȚĂ**

**DIRECȚIA AVIZARE**

**DIRECTOR**

**ELENA-LAURA ȚOPA**

 **DIRECȚIA ECONOMICĂ**

**DIRECTOR**

**DIANA-LAURA GÎRLĂ**

**DIRECȚIA GENERALĂ PROGRAME EUROPENE PENTRU TRANSPORT**

**DIRECTOR GENERAL**

**FELIX CORNELIU ARDELEAN**

**DIRECŢIA TRANSPORT FEROVIAR**

**DIRECTOR**

**DRAGOȘ ANOAICA**

**COMPANIA NAȚIONALĂ DE CĂI FERATE ”C.F.R.” - S.A.**

**DIRECTOR GENERAL**

**ION SIMU - ALEXANDRU**

**DIRECTOR GENERAL ADJUNCT PROIECTE CU FINANŢARE EXTERNĂ**

**MONICA - MARIA MIHĂILEANU**

**DIRECTOR FINANCIAR**

**FLORIN IULIAN MĂNTESCU**

**DIRECTOR OPERAŢIUNI FINANCIARE**

**SORINA BAICU**

**DIRECTOR DIRECŢIA JURIDICĂ**

**ANA-MARIA DASCĂLU**

 **D.P.P.F.E. D.M.F.P.F.E. D.I.P.F.E.**

 **MANUELA BADEA IULIAN BLEOTU EUGEN-MARIUS DEDU**

 **SAACRPFE SBFER UMP 1**

 **LIVIU DRĂGAN FLORINA MARIN ION FLORESCU**

Pagină semnături la Nota de Fundamentare a proiectului de Hotărâre a Guvernului privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum și a listei imobilelor proprietate publică a unităților administrativ – teritoriale, situate pe amplasamentul suplimentar care constituie coridorul de expropriere al lucrării de utilitate publică de interes naţional“Reabilitarea liniei C.F. Frontieră – Curtici – Simeria, parte componentă a Coridorului IV Pan-European pentru circulaţia trenurilor cu viteza maximă de 160 km/h, Tronsonul 2: km 614 – Gurasada şi Tronsonul 3: Gurasada – Simeria” pentru unităţile administrativ-teritoriale: Petriş, Păuliș și Bârzava – judeţul Arad